CELEX: 62017TA0240
Language: da
Date: 2019-11-07 00:00:00
Title: Sag T-240/17: Rettens dom af 7. november 2019 – Campine og Campine Recycling mod Kommissionen (Konkurrence – karteller – markedet for genvinding af blysyrebatterier til biler – afgørelse, hvorved der fastslås en overtrædelse af artikel 101 TEUF – bøder – værdien af køb – punkt 37 i retningslinjerne for beregning af bøder – begrundelsespligt – ret til forsvar – bevis for overtrædelse – begrebet vedvarende eller gentaget overtrædelse – overtrædelsens varighed – afbrydelsen af deltagelse i overtrædelsen – konkurrencebegrænsende formål – formildende omstændigheder – fuld prøvelsesret)

13.1.2020   
            
            
               DA
            
            
               Den Europæiske Unions Tidende
            
            
               C 10/29
            
         
      Rettens dom af 7. november 2019 – Campine og Campine Recycling mod Kommissionen
      (Sag T-240/17) (1)
      
      (Konkurrence - karteller - markedet for genvinding af blysyrebatterier til biler - afgørelse, hvorved der fastslås en overtrædelse af artikel 101 TEUF - bøder - værdien af køb - punkt 37 i retningslinjerne for beregning af bøder - begrundelsespligt - ret til forsvar - bevis for overtrædelse - begrebet vedvarende eller gentaget overtrædelse - overtrædelsens varighed - afbrydelsen af deltagelse i overtrædelsen - konkurrencebegrænsende formål - formildende omstændigheder - fuld prøvelsesret)
      (2020/C 10/39)
      Processprog: engelsk
      
         Parter
      
      
         Sagsøgere: Campine NV (Beerse, Belgien) og Campine Recycling NV (Beerse) (ved advokaterne C. Verdonck, S. De Cock, Q. Silvestre og B. Gielen)
      
         Sagsøgt: Europa-Kommissionen (ved F. van Schaik, S. Baches Opi og M. Farley, som befuldmægtigede)
      
         Sagens genstand
      
      Søgsmål støttet på artikel 263 TEUF med påstand principalt om annullation af Kommissionens afgørelse C(2017) 900 final af 8. februar 2017 om en procedure efter artikel 101 TEUF (sag AT.40018 – genindvinding af batterier til biler), for så vidt som den vedrører sagsøgerne, og subsidiært om ophævelse eller nedsættelse af størrelsen af den bøde, der blev pålagt disse sidstnævnte i denne afgørelse.
      
         Konklusion
      
      
                  1)
               
               
                  
                     Artikel 1 i Kommissionens afgørelse C(2017) 900 final af 8. februar 2017 om en procedure efter artikel 101 TEUF (sag AT.40018 – genindvinding af batterier til biler) annulleres, for så vidt som den omhandler perioden mellem den 10. februar 2010 og den 10. januar 2011 og perioden mellem den 4. april 2011 og den 7. marts 2012, for så vidt som den vedrører Campine NV og Campine Recycling NV.
                  
               
            
                  2)
               
               
                  
                     Artikel 2 i afgørelse C(2017) 900 final annulleres, for så vidt som den fastsætter størrelsen af den bøde, der blev pålagt Campine og Campine Recycling, til 8 158 000 EUR.
                  
               
            
                  3)
               
               
                  
                     Størrelsen af den bøde, der blev pålagt Campine og Campine Recycling i artikel 2 i afgørelse C(2017) 900 final, fastsættes til 4 275 648 EUR.
                  
               
            
                  4)
               
               
                  
                     I øvrigt frifindes Kommissionen.
                  
               
            
                  5)
               
               
                  
                     Campine og Campine Recycling bærer to tredjedele af deres egne omkostninger.
                  
               
            
                  6)
               
               
                  
                     Europa-Kommissionen bærer sine egne omkostninger og betaler en tredjedel af Campine og Campine Ryclings omkostninger.
                  
               
            
         (1)  EUT C 202 af 26.6.2017.